**Ford Transit Custom a fost medaliat cu aur la testele Euro NCAP pentru sistemele avansate de asistență a șoferului**

* Ford Transit Custom a primit clasificarea „GOLD” de la autoritatea independentă de siguranță a vehiculelor Euro NCAP, drept recunoaștere a tehnologiilor sale avansate de asistență pentru șofer
* Ford este singura companie cu autoutilitare evaluate cu cea mai înaltă distincție - „Gold” în ambele segmente de 1 tonă și 2 tone cu modelele sale Transit Custom și Transit

* Transit Custom beneficiază, de asemenea, de noi funcții, precum oglindă retrovizoare digitală, opțiuni îmbunătățite de securizare a încărcăturii și un nou motor EcoBlue de 2,0 litri de 150 CP.

**DUNTON, Marea Britanie, Oct. 29, 2021** – Ford Transit Custom – cea mai vândută autoutilitară din Europa în segmentul de 1 tonă1 – a primit cea mai înaltă distincție, medalia de aur, în evaluarea sistemelor sale avansate de asistență a șoferului de către autoritatea independentă de siguranță a vehiculelor Euro NCAP.

Cu noul premiu, Ford devine singurul producător de autoutilitare care are vehicule evaluate cu aur atât în ​​segmentul de 1 tonă, cât și în segmentul de 2 tone, după ce Ford Transit a primit distincția de aur anul trecut. Ford este acum, de asemenea, singurul producător cu mai mult de un model evaluat cu aur în gama sa, Transit primind cel mai mare scor dintre toate vehiculele testate.

„Siguranța șoferului este o prioritate de vârf pentru noi și pentru clienții noștri, așa că proiectăm autoutilitare pentru a ajuta fiecare companie să-și protejeze personalul și să contribuie la prevenirea accidentelor pe drum”, a declarat Hans Schep, director general, Vehicule Comerciale, Ford Europa. „Sunt încântat să văd recunoașterea de către Euro NCAP a poziției de lider a Ford în materie de siguranță a furgonetelor, deoarece profităm de fiecare oportunitate pentru a adăuga valoare afacerilor clienților noștri.”

Evaluarea cu aur primită de Transit Custom rezultă dintr-o specificație cuprinzătoare a elementelor de siguranță, inclusiv standardizarea tehnologiei *Seat Belt Reminder*2 la începutul acestui an.

Alte îmbunătățiri aduse pe Transit Custom de la începutul lui 2022 includ o nouă oglindă retrovizoare digitală ([Digital Rear View Mirror](https://www.youtube.com/watch?v=mPGoEJ-TNZY)) 2 care oferă de două ori mai mult câmp vizual decât o oglindă retrovizoare convențională pentru a ajuta șoferii de furgon DCIV și de microbuze în situațiile în care vizibilitatea în spate este obstrucționată. Clienții furgoanelor pot beneficia acum și de șine de acoperiș iluminate cu LED, pentru o securizare mai ușoară a încărcăturii și de asemenea de o opțiune practică de podea de încărcare dublă cu sertare sub podea compatibile cu vehiculele cu ampatament scurt și lung. Un nou finisaj elegant de vopsea Gray Matter se alătură paletei de culori.

Ford introduce, de asemenea, o nouă variantă de motorizare diesel EcoBlue de 2,0 litri si 150 CP3 pentru modelele Transit Custom Kombi, Tourneo Custom și Transit Nugget. Noul motor este disponibil cu o cutie de viteze manuală sau automată cu șase rapoarte și poate fi comandat și cu sistemul Ford mild-Hybrid de 48 de volți pentru a reduce consumul de carburant urban cu până la 5,9%3.

Împreună, Transit Custom Van și modelul din aceiași familie, Tourneo Custom, reprezintă [cel mai bine vândut vehicul Ford](https://media.ford.com/content/fordmedia/feu/en/news/2021/10/22/ford-of-europe-sales-highlights-q3-2021.html) din Europa în acest an, cu 117.014 înmatriculări în primele nouă luni ale anului 2021.1

# # #

1 Ford Europa raportează vânzări pentru cele 20 de piețe tradiționale europene: Austria, Belgia, Marea Britanie, Republica Cehă, Danemarca, Finlanda, Franța, Germania, Grecia, Ungaria, Irlanda, Italia, Olanda, Norvegia, Polonia, Portugalia, Spania, România , Suedia și Elveția

2 Funcțiile de asistență a șoferului sunt suplimentare și nu înlocuiesc atenția, raționamentul și nevoia șoferului de a controla vehiculul. Nu înlocuiesc conducerea în siguranță. Consultați Manualul de utilizare pentru detalii și limitări.

3 Consumurile declarate de carburant/energie WLTP, emisiile de CO2 și autonomia electrică sunt determinate în conformitate cu cerințele și specificațiile tehnice ale Reglementărilor Europene (CE) 715/2007 și (UE) 2017/1151 cu modificările ulterioare. Procedurile standard de testare aplicate permit compararea între diferite tipuri de vehicule și diferiți producători.

Ford Transit Custom Trend 320 150 CP 2,0 litri EcoBlue Hybrid manual cu șase trepte, eficiență de carburant/ omologată de la 7,2 l/100 km și emisii de CO2 omologate de la 188 g/km WLTP

Ford Tourneo Custom Trend 320 150 CP 2,0 litri EcoBlue Hybrid manual cu șase trepte, eficiență de carburant/ omologată de la 7,5 l/100 km și emisii de CO2 omologate de la 195 g/km WLTP.

Transit Custom Nugget 150 CP 2,0 litri EcoBlue manual cu șase trepte, eficiență de carburant/omologată de la 7,3 l/100 km și emisii de CO2 omologate de la 192 g/km WLTP.

***Despre Ford Motor Company***

*Compania Ford Motor (NYSE: F) este o companie globală cu sediul în Dearborn, Michigan, care se angajează să contribuie la construirea unei lumi mai bune, în care fiecare persoană este liberă să se miște și să își urmeze visele. Planul Ford + al companiei pentru creștere și creare de valoare combină punctele forte existente, noile capacități și relațiile permanente cu clienții pentru a îmbogăți experiențele și pentru a aprofunda loialitatea acestora. Ford proiectează, produce, comercializează și furnizează o linie completă de vehicule comerciale și de pasageri conectate, din ce în ce mai electrificate: Camioane, vehicule utilitare, camionete și autoturisme Ford și vehicule de lux Lincoln. Compania urmărește poziții de lider în domeniul electrificării, al serviciilor pentru vehicule conectate și soluții de mobilitate, inclusiv în ceea ce privește tehnologie de autoconducere, și oferă servicii financiare prin Ford Motor Credit Company. Ford numără aproximativ 182.000 de angajați în întreaga lume. Mai multe informații cu privire la companie, produsele sale și compania Ford Motor Credit sunt disponibile la adresa corporate.ford.com.*

***Ford Europa*** *produce, vinde și oferă service pentru vehicule marca Ford în 50 de piețe individuale și are aproximativ 42.000 de angajați în cadrul unităților sale deținute integral precum și în cadrul asocierilor în participațiune consolidate și aproximativ 55.000 de angajați dacă sunt incluse și entitățile neconsolidate. În plus față de compania Ford Motor Credit, operațiunile Ford Europe includ Divizia Ford de Relații cu Clienții și 14 unități de producție (10 unități deținute integral și patru asocieri în participațiune neconsolidate). Primele autoturisme Ford au fost livrate în Europa în 1903 – același an în care a fost fondată Ford Motor Company. Producția europeană a început în 1911.*